als_Latn dik_Latn sag_Latn
Ekspozitë në Universitetin Aleksandër Moisiu Durrës
Në hollin e godinës qëndrore të UAMD-së u zhvillua më datë 12 Dhjetor 2013, ekspozita me temë: “Sensibilizim, Edukim dhe Transparencë kundra Armëve dhe Municioneve” nga autori Besnik Alibali, Kryetar i Komitetit të Miqve Antiminë.
Në këtë ekspozitë u paraqitën për studentët e UAMD-së disa postera me pamje dhe mesazhe kundra armëve dhe minave.
Për studentët pjesëmarrës, autori, Besnik Alibali, mbajti një fjalim të qartë e sensibilizues për mënyrën, se si mund të mbrohemi nga këto rreziqe jetësore për njeriun.
Rektori i UAMD-së, Prof. Dr. Mit’hat Mema, përshëndeti inisiativën e autorit për ta trajtuar këtë tematikë me studentët e UAMD dhe shprehu aprovimin e tij që këto lloj temash të jenë më shpesh pjesë e aktiviteteve për të rinjtë, si mesazhe shumë të forta sensibilizimi dhe informimi.
Ekspozita do të qëndrojë e hapur në UAMD deri më datë 21 dhjetor.
als_Latn als_Latn als_Latn als_Latn als_Latn als_Latn